Leonidas Tarentinus

Leonidas Tarentinus (Dorice ; Tarenti natus circiter anno 330 a.C.nAnthologia Palatina VI, 302: in hoc epigrammate in principio saeculi tertii a.C.n scripto, Leonidas sese dicit esse "senem" (Graece: ). – Alexandriae mortuus sane ante dimidium saeculum tertium a.C.n.) fuit poeta Graecus ex maximis epigrammatum scriptoribus.

Tarenti vixit usque ad annum 272 a.C.n., Bello Tarentino confecto; dein exsul ex Magna Graecia aufugit. Ut est in eius epigrammatisAnthologia Palatina VII, 715, 736, 302 et cetera., etsi captivitatem effugerat, vitam gessit miseram et errabundam. Attamen Leonidas semper mollicies et luxuries contempsit, vitam affirmans esse beatam in tranquillitate animi atque modesta ratione, quod  antiquitus (seu aurea mediocritas) appellatum est. Propositum hoc maxime gratum fuit poetis Latinis, praesertim Q. Horatio FlaccoE.g. vide Carmina I, 9..

Noli tabescere: te nudae aediculae accipeant,
a foculo parvo et crepitanti tantum refotae,
etiam si placentas ex rudi farina factas edis
quas ipse tu tuis manibus depsis in arca,
tibique obsonium est aliquantum menthae et thymi
et salis, dulcedinis et amaritudinis mixtura.Anthologia Palatina VII, 736; Latine reddidit usor Vicipaedianus.

Nobis pervenerunt amplius quam centum epigrammata longiora solito, quasi poeses elegiacae, argumenta quorum sunt de humilium egenorumque condicione, definite et diligentissime ennarata; de litteris Graecis, nam carmina Homero et Pindaro et Anacreonti et aliis dicata scripsit; de mortibus atrocibus hominum Anthologia Palatina VII, 504, 506 et cetera.; de sua vita. Nam hoc modo scripsit in praeclaro epigrammate in sepulcrum suum ficto: 

Admodum ex Italia remotus ego iaceo et e Tarento,
patria mea; hoc mihi miserius est morte.
Non vita fuit vita [mea] exsulis; atqui me Musae 
amaverunt, suavitatem accipio pro doloribus.
Nomen non evanuit Leonidae: dona illa
Musarum id conclamant in omnes soles.Anthologia Palatina VII, 715; Latine reddidit usor Vicipaedianus.

Notae

Bibliographia
 H. Beckby, Anthologia Graeca, Monaci, 1966.

 Anyte
 Nossis
 Poesis elegiaca

categoria:Scriptores Graeciae
Categoria:Poetae Graeci
Categoria:Auctores Graeci antiqui
Categoria:Nati saeculo 4 aut 3 a.C.n.
Categoria:Mortui saeculo 3 a.C.n.
Categoria:Poetae Anthologiae Graecae